
 ГЛАВА ПЪРВА
                 ОБЩИ ПОЛОЖЕНИЯ
Чл. 1. Настоящият правилник е разработен на основание на чл.181 от КТ. В него се конкретизират правата и задълженията на персонала, работещ в ДГ “Света Анна” – град Сапарева баня и се урежда организацията на труда, съобразно особеностите в нейната дейност и специфичните условия на работа. Уредбата на настоящия правилник отчита особеностите на отделните структурни звена на детската градина, както и характера на професиите и длъжностите на всички работещи в нея. В него намират място , правата, отговорностите и задълженията на родителите, поверили децата си в детската градина, ежедневно контактуващи с колегията и посещаващи сградата и дворното ни пространство.                      .
Чл. 2. Правилникът има за цел да осигури укрепване на трудовата дисциплина, правилната организация на работата, пълно и рационално използване на работното време, взаимоотношения и съвместна дейност в името на децата колегия – родителска общност, колегия – външни лица, свързани под каквато и причина с посещението в детската градина.
Чл. 3. Правилникът за дейността е съобразен с утвърдените традиции в детската градина и съществуващите в Република България нормативни документи, имащи задължителен характер за предучилищното образование /Закон за предучилищно и училищно образование, който урежда обществените отношения, свързани с  осигурявне правото на предучилищно и училищно образование, Държавният образователен стандарт за предучилищно образование, Кодекс на труда, Конституция на РБ, Закон за защита правата на детето, Конвенция за защита правата на детето и др./.                                                               .
    
   ГЛАВА ВТОРА 
                  ОРГАНИЗАЦИЯ И РЪКОВОДСТВО
  
 ДГ “Света Анна” – град Сапарева баня е институция в системата на предучилищното образование,  която осъществява предучилищно образование при условията и по реда на държавния образователен стандарт за предучилищно образование и на държавния образователен стандарт за физическата среда и информационното и библиотечното осигуряване на детските градини, училищата и центровете за подкрепа за личностно развитие.
Предучилищното образование в детската градина се осъществява при осигурена среда за учене чрез игра, съобразена с възрастовите особености и гарантираща цялостното развитие на детето, както и възможности за опазване на физическото и психическото му здраве.

 


 
 РАЗДЕЛ І. 
      ОРГАНИЗЦИЯ НА ПРЕДУЧИЛИЩНОТО ОБРАЗОВАНИЕ В ДГ „СВЕТА АННА“
Чл. 4. (1) Предучилищното образование в ДГ „Света Анна“ се организира във възрастови  групи, както следва: 
- първа възрастова група – 3-4 годишни, а в случаите по чл. 4, ал. 2 от Наредба № 5 на МОН от 03 юни 2016 г. за предучилищното образование – 2-4 години;
- втора възрастова група – 4-5 годишни;
- трета възрастова група – 5-6 годишни;
- четвърта възрастова група – 6-7 годишни.
(2) Продължителността на предучилищното образование във всяка възрастова група е една учебна година.
(3) Задължителното предучилищно образование се осъществява в втора, трета и четвърта възрастова група.
(4) Децата от възрастовите групи в зависимост от броя им се разпределят в групи.
(5) При недостатъчен брой за сформиране на отделна група от деца в съответната възрастова група може да се сформира разновъзрастова група.
      (6) В ДГ „Света Анна“ може да се разкриват яслени групи за отглеждане на деца от 10-месечна до тригодишна възраст.
      (7) Децата, постъпили в яслени групи в ДГ „Света Анна“ се отглеждат, възпитават, социализират и обучават по стандарти за ранно детско развитие, приети с наредба на министъра на здравеопазването и министъра на образованието и науката.
      (8) Предучилищното образование в ДГ „Света Анна“ се организира в учебни години.  
(9) Учебната година започва на 15 септември и е с продължителност 12 месеца. 
(10) Учебната година включва учебно и неучебно време.
(11) Учебното време  през учебната година е в периода от 15 септември до 31 май на следващата календарна година.
(12) Учебното време се организира в учебни седмици и учебни дни.
(13) Учебната седмица е с продължителност пет учебни дни и съвпада с работната седмица.
(14) В учебното време се организират както основна, така и допълнителни форми на педагогическо взаимодействие.
(15) Учебният ден включва основните и допълнителните форми на педагогическо взаимодействие, както и време за почивка и самостоятелни дейности по избор на детето. 
 (16) Педагогическото взаимодействие в детската градина се организира в основни и в допълнителни форми. 
(17) Педагогическата ситуация е основна форма на педагогическо взаимодействие.
(18) Броят и продължителността на педагогическите ситуации се определят с държавния образователен стандарт за предучилищното образование и програмната система на Детска градина „Света Анна“.
 (19) Допълнителните форми на педагогическо взаимодействие са дейности, които се организират от учителя на групата извън педагогическите ситуации съобразно потребностите и интересите на децата.
(20) В неучебното време се провеждат само допълнителни форми на педагогическо взаимодействие.
Чл. 5. (1) Предучилищното образование в ДГ „Света Анна“ се осъществява при целодневна, почасова или самостоятелна организация по избор на родителя при условия и по ред, определени с държавния образователен стандарт за предучилищното образование.
(2) В ДГ „Света Анна“ може да се организират почасови, съботно-неделни и сезонни дейности като допълнителна услуга по отглеждане на децата по желание на родителите и при условия и по ред, определени с наредба на Общински съвет – Сапарева баня.
Чл. 6. (1) Целодневната организация осигурява възпитание, социализация, обучение и отглеждане на децата в рамките на 12 астрономически часа на ден. 
        (2) Начален час на сутрешния прием на деца – 6.30 часа; краен час за изпращане на децата за деня – 18.30 ч.
       (3 ) В целодневната организация в учебното време се редуват основна и допълнителни форми на педагогическо взаимодействие, а в неучебното време – само допълнителни форми на педагогическо взаимодействие, като се осигуряват условия и време за игра, почивка, включително следобеден сън; условия и време за хранене; дейности по избор на детето.
       (4) Учителите на групата определят редуването на формите на педагогическо взаимодействие.
Чл. 7. (1) Почасовата организация осигурява възпитание, социализация, обучение и отглеждане в рамките на 3 последователни астрономически часа на ден.
        (2)  Начален час на сутрешния прием на деца – 9.00 часа; краен час за изпращане на децата за деня – 12.00 ч. 
        (3) Почасовата организация се осъществява само през учебно време.
       (4)  В една група за целодневна организация може да се включат не повече от две деца на почасова организация над максималният брой деца, определен в съответствие с разпоредбите на чл. 60, ал. 1 и 2 от ЗПУО.
Чл. 8. (1) Самостоятелната организация включва възпитание, социализация, обучение и отглеждане на детето, организирано от родителя и проследяване постиженията на детето от детската градина в началото и в края на учебното време по чл. 12, ал. 1. от Наредба № 5 от 3 юни 2016 г. на МОН.
             (2) Самостоятелната организация се провежда по заявено желание на родителя определен период от 1 до 5 число на месеца и след одобрение от експертна комисия в РУО - Кюстендил по чл. 67, ал. 2 от ЗПУО.     
             (3) Постиженията на детето (в съответствие с чл. 28, ал. 2 от Наредба № 5 от 3 юни 2016 г.), възпитавано, социализирано, обучавано и отглеждано при самостоятелна организация, се определят от учители в детската градина в началото и в края на учебното време  по чл. 12, ал. 1. от Наредба № 5 от 3 юни 2016 г. на МОН.
               (4) За провеждане на дейността по ал. 3 родителите осигуряват присъствието на детето в определен от детската градина ден и час.
               (5) Дете, включено в самостоятелна организация, което в края на учебното време не постига компетентностите за съответната възрастова група по образователни направления, от следващата учебна година се включва в целодневна, полудневна или почасова организация на предучилищното образование в детската градина по избор на родителите. 

                  РАЗДЕЛ ІІ                  
	ПРИЕМ НА ДЕЦА В ДЕТСКАТА ГРАДИНА                                              .
Чл. 9. ДГ “Света Анна” – град Сапарева баня е общинска детска градина, в която се отглеждат, възпитават, социализират и обучават деца от тригодишна възраст до постъпването ми в І-ви клас в съответствие с държавния образователен стандарт за предучилищното образование. 
1. Децата  постъпват в детската градина не по-рано от учебната година, която започва в годината на навършване на тригодишна възраст.
1. По преценка на родителя и/или при липса на яслена група в съответното населено място и при наличие на свободни места децата може да постъпят в детската градина и при навършени 2 години към началото на учебната година на постъпването.
1. В яслените групи в детската градина може да постъпват деца от 10-месечна до тригодишна възраст.
1. Предучилищното образование е задължително от учебната година, която е с начало в годината на навършване на 4-годишна възраст на детето, като родителите избират вида на организация на предучилищното образование – целодневна, полудневна, почасова или самостоятелна организация.
Чл. 10. Редът за подаване на заявления и прием на деца в ДГ „Света Анна” се определя от община Сапарева баня. Отговорните институции си сътрудничат с цел гарантиране обхвата на децата за предучилищно образование.
Чл. 11. (1) Постъпването на децата в ДГ „Света Анна“ – град Сапарева баня детската градина се осъществява целогодишно въз основа на писмено заявление, подадено от родителите.
	(2) Към заявлението се прилагат следните документи:
1. Декларация, съдържаща данни за детето и родителите – трите имена, ЕГН, постоянен и настоящ адрес; при подаването й се предоставя оригиналът на Удостоверение за раждане на детето за проверка на декларираните данни и се връща на родителите/настойниците;
2. здравно-профилактична карта на детето, попълнена от личния лекар;
3. еднократен отрицателен резултат от изследване за патогенни чревни бактерии и чревни паразити, извършено не по-рано от 15 дни преди постъпване на детето в детската градина;
 4. данни от личния лекар, че на детето са извършени задължителните имунизации за възрастта съгласно Наредба № 15 от 2005 г. за имунизациите в Република България;
(3) Деца, на които не са извършени задължителните имунизации за възрастта, могат да се приемат в детската градина, когато са налице трайни противопоказания за имунизирането им и са освободени по реда на Наредба № 15/2005 г. за имунизациите в Република България.
РАЗПРЕДЕЛЕНИЕТО НА ДЕЦАТА ПО ГРУПИТЕ СЕ ОСЪЩЕСТВЯВА, СПОРЕД РЕДА НА ПОСТЪПИЛИТЕ ЗАЯВЛЕНИЕ ОТ РОДИТЕЛИТЕ С ВХОДЯЩ НОМЕР.
Чл. 12. При отсъствие на детето от детската градина за повече от 30 дни по епидемични показания се представя еднократен отрицателен резултат от изследване за патогенни чревни бактерии, а при отсъствие за повече от 2 месеца – еднократен отрицателен резултат за чревни паразити съгласно Наредба № 5 от 2006 г за диагностиката, профилактиката и контрола на местните паразитози.
   
            ОТПИСВАНЕ И ПРЕМЕСТВАНЕ НА ДЕЦАТА
Чл. 13.  (1) Децата се отписват от детската градина:
▫ по желание родителите; 
▫ при постъпване в първи клас;
На основание чл. 24, ал. 2 от Наредба за условията и реда за записване, отписване и преместване на деца в детските градини на територията на община Сапарева баня:
▫  при неспазване на разпоредбите на Правилника за дейността на детската градина; 
           (2) Децата в ДГ „Света Анна“ може да се преместват в други детски градини през цялата учебна година при наличие на свободни места.
           (3)Условията и редът за записване, отписване и преместване на деца в ДГ „Света Анна“ се определят с наредба на Общински съвет – Сапарева баня.
              
Чл. 14. Отсъствие на дете се извинява: 
- през ваканционен период, определен от министъра на образованието, младежта и науката;
- след представена медицинска бележка от лекуващия лекар за заболяването, с диагноза и период на лечение;                                           ;
- след писмено разрешение на директора върху заявление на родителя за отсъствие на детето от 15. 09. до 30.05. по домашни причини (15 календарни дни в годината).
- При обявена епидемична обстановка, когато присъствения образователен процес в детската градина не е преустановен, при наличие на регистрирана 14-дневна заболеваемост над 250 на 100000 души от населението в съответната област, децата записани за задължително предучилищно образование, могат да отсъстват по желание на родителя след писмено уведомяване на директора. 
- отсъствията се допустими само за периода, за който в съответната област е регистрирано нивото на заболеваемостта при наличие на регистрирана 14-дневна заболеваемост над 250 на 100000 души от населението в съответната област.
Отсъствие на дете по „Уважителни причини“ е:
· ако за отсъствията е представена медицинска бележка от лекуващ лекар за заболяването, документ от спортен клуб, в който детето членува, документ от ръководител на танцова, музикална или друг вид художествено-артистична формация /група/, в която детето участва;
· ако отсъствията са до 15 дни за периода 15.09 – 31.05. с уведомления от родителя;
· ако отсъствията са за периода 01.06. – 14.09.
При продължително отсъствие на деца /за период по-голям от два месеца/, децата се отписват от детската градина.
Чл. 15. Задължителното предучилищно образование се осъществява в втора, трета и четвърта възрастова група. 
15.1. Директорът на детската  градина  ежемесечно (до 5 число на следващия месец) попълва информация в Модул „Отсъствия“ от НЕИСПУО за отсъствията на децата (по уважителни и неуважителни причини)   от всички възрастови  групи.
15.2. Директорът на детската  градина  ежемесечно изпраща на регионалната дирекция за социално подпомагане по постоянен адрес на родителите справка по образец  за всяко дете отсъствало през съответния месец повече от 3 дни, за които няма уважителни причини. Справката се изпраща за периода 15.09.-31.05.
15.3. Справката се изпраща до 5 число на следващия месец по електронен път и на хартиен носител и се препраща в срок до 3 дни на дирекция ”Социално подпомагане” по постоянен адрес на родителите.
15.4. В случаите на преместване на дете от група за задължителна предучилищна подготовка през периода  15.09.- 31.05. директорът на приемащата детска градина изпраща справка по образец за записаното дете  на регионалната дирекция за социално подпомагане по постоянен адрес на родителите в 14 дневен срок от записването.
      15.5. Директорът на детската  градина  издава Удостоверение по образец, че детето е записано в подготвителна група за задължителна подготовка в срок до 31.10. за новата	 учебна	година.
Чл. 16. При  отсъствие  на  детето от детската градина, както и след отсъствие,  родителят  уведомява  лично учителите от  предния  ден до 13.30 часа. Корекции в заявените от родителите отсъствия/присъствия на децата, родителите могат да извършват от 6.30 до 07.15 часа на следващия ден като уведомят домакина на обявен за родителите телефон. 
	Ако учителите на групите и/или   домакина на детското заведение не са уведомени,  детето се  требва за храна  за  първия ден.
Чл. 17. При заявено желание на родителите и срещу заплащане детската градина може да осигури организиране на педагогически дейности, които не са дейност на детската градина.


   РАЗДЕЛ ІІІ.                                                                .
               ЕЖЕДНЕВЕН ПРИЕМ, ХРАНЕНЕ. ДЕТСКИ ОТДИХ И ТУРИЗЪМ                        .                                                                
ЕЖЕДНЕВЕН ПРИЕМ И ПРЕДАВАНЕ НА ДЕЦАТА                                                                  
Чл. 18. Влизането и излизането на родителите се извършва единствено и само през централния вход на детската градина и определените по групи входове. Входа към кухненския блок е само и единствено за автомобили, обслужващи различни стопански дейности на 	детската	градина.
Чл.19. Приемането и предаването на децата се извършва на входовете на детското заведение. Учителите и помощник-възпитателите са задължени да осигурят пълен достъп на родителите/настойниците до помещенията, в които се отглеждат, възпитават и обучават техните деца, с изключение на кухненския блок и през времето на провеждане на организирани занимания с децата. 
Чл. 20. (1) Децата се приемат от 06,30 до 08,30 ч. сутрин. По желание на родителите, заявено в писмен вид до директора и със знанието на учителите в съответната група, децата могат да се приемат в удобен за родителите по-късен час. В този случай да се има предвид, че учителката в уговорения ден или срок след 08,30 ч написва присъствие на детето в дневника и требвателната книга за храна.
Сутрин  децата  се  приемат в ДГ   до 8.30 часа, след  което входните врати  се заключват.
(2). По изискване на РЗИ  закуската  се пази до 9.00 часа и  след това се бракува.
(3). Децата, идващи след  този  час, трябва  да бъдат закусили.
(4). ПРИЕМЪТ НА ДЕЦА  В ГРУПИТЕ  СЛЕД  9 ЧАСА НАРУШАВА РЕЖИМА  И ПРАВОТО НА ДЕЦАТА  НА ОБУЧЕНИЕ  И НЕ Е  ЖЕЛАТЕЛЕН.
Чл. 21. Учителите предават и приемат деца единствено от и на родителите. Не се допуска предаване на децата на по-големи братя, сестри, роднини и познати, освен при наличие на писмена молба от съответния родител, оформена като декларация с всички данни на родителя и на този, който ще вземе детето от детската градина.                                             .
Чл. 22. При проблеми в семейството - промяна в семейното положение / развод, сключване на последващ брак и др./, родителите в писмен вид уведомяват директора и учителите на своето дете. Уведомителното писмо да се придружи с документи / бракоразводни решения, акт за граждански брак и др./, за да се удостовери кой от родителите има или няма право да взима детето от детската градина. Персоналът в градината не е арбитър в семейни спорове, както и не допуска да бъде въвлечен в проблеми, чието разрешаване не влиза в длъжностната му характеристика.
Чл. 23. Сутрешният прием и предаване на децата на родителите се осъществява в двора на детската градина при подходяща температура и сухо време през всички сезони на годината. През летния период дневния режим на децата се осъществява изцяло навън, съобразно подходящи за това атмосферни условия. При престоя на децата на открито , външните врати се заключват, с цел безопасност . Медицинската сестра следи за спазването на този член, като довежда до знанието на директора за извършени нарушения.
Чл. 24. При прием  и предаване на децата не се разрешава на родителите въвеждането в двора на детската градина на домашни любимци / кучета и др./, както и тяхното връзване на оградата и входовете на градината.                                                              .
Чл. 25. Забранено е приемането и предаването на децата през оградата на детската градина.
Чл. 26. През ваканционните периоди, определени от Министерството на образованието и науката /МОН/ се сформират сборни групи от деца в различни възрасти. Сборни групи могат да бъдат сформирани когато отсъства учител / болнични, изпълнение на граждански дълг и друг вид отпуск / и невъзможност да се назначи негов заместник. Сборни групи могат да бъдат сформирани и когато посещаемостта на децата в групата намалее под нормативно установения минимум за брой деца в групата. Учителите, водещи сборните групи, уведомяват родителите в коя група ще е детето и кой учител отговаря за него.                         .
Чл. 27. Децата се предават от учителите на родителите в добър външен вид.
Чл. 28. След обед децата се издават  след 16.30 часа. По-ранното вземане от детската градина нарушава  следобедните  занимания на децата.
След издаване на детето от учител на родител, родителят е задължен да напусне детската градина и дворното й пространство. Не се допуска застояване на родител и дете, или група от родители и деца на площадките и зелените площи на двора на детската градина с оглед безопасността на останалите деца, опазване на зелените насаждения, дворните съоръжения, уреди и пособия за игра и отдих.                                                          .
Чл. 29. Издаването на децата е до 18,30 ч. При неявяване на родители след приключване на работното време на детската градина, тя след 18,30 ч. се затваря. Учителят не е задължен да води детето в дома му след работно време. Ако учителят по своя воля реши да го направи, не е допустимо да го предава на съседи или други лица, живущи  на адреса /блок или къща/ на детето. Непотърсените и невзети деца от родителите, се предават от учителя на детето в РУ на МВР. За случая, съответния учител уведомява в устен и в писмен вид директора на детската градина.
Чл. 30. При промяна на местоживеене, работно място, домашен и служебен телефон, семейно положение и др., родителите са длъжни да уведомят учителите на своето дете.
Чл. 31. Не се допуска предаване на дете на родител в нетрезво състояние.                       .
Чл. 32. Не се допуска внасянето и ползването от децата на мобилен телефон. 
Чл. 33.  Не се допуска ежедневното внасяне от децата на лични играчки и накити /бижута/.

    ХРАНЕНЕ
Чл. 34. В детската градина храната се подготвя според изискванията за рационално хранене на децата до 3-годишна възраст и на децата от 3 до 7 годишна възраст.                             .                                                                                                                                          
Чл. 35. От кухненския персонал се спазват строго изискванията, отнасящи се до начина на приготвяне на храната, предварителната подготовка на продуктите, а рисковите ястия да се изключват от менюто.                    .
Чл. 36. Контролът за качеството на продуктите и приготвената в кухненския блок храна се осъществява ЕЖЕДНЕВНО от медицинската сестра.                             .
Чл. 37. Менюто се изработва от медицинската сестра, готвача и домакина на детското заведение. При невъзможност да се осигурят необходимите продукти за спазване на менюто за деня, медицинската сестра, домакина и готвача променят менюто при одобрение 	на 	директора.
Чл. 38. Седмичното меню се предоставя от медицинската сестра на вниманието на родителите чрез поставяне на родителското табло за всеки отделен вход към градинските групи. Всяко изменение на менюто се отразява на таблото за сведение на родителската 	общност.
Чл. 39. Обедното хранене на децата от І и яслени група започва в 11,45 ч., а за останалите групи началния час на хранене е 12,00 ч. Подаването на храна в кухненския блок се осъществява през шубера по установения график.                                                        .
Чл. 40. От храната ежедневно се заделят проби, които се съхраняват при температура от 0 до 4градуса С в продължение на 72 часа.                                                                        ;
Чл. 41. Храната в групата се разпределя и поднася на децата от помощник-възпитателя под контрола на учителя. Отговорността за неспазване на изискванията и порциона на децата е тяхна. Медицинската сестра всекидневно контролира консумирането на храната 	от 	децата.
Чл. 42. След приключване на храненето преди лягане за обеден сън, на децата се предоставя възможност да се занимават по интереси във ІІ, ІІІ и IV група 
Чл. 43. Да не се внасят за консумация от децата и персонала торти, сладкиши и др.
Чл.44.(1) За рождените дни на децата не се разрешават торти и сладкиши с крем, поради опасност от отравяния. Всички почерпки трябва да са индивидуално пакетирани и да имат сертификат и дата на годност.
           (2) Родителите могат да осигурят за рождения ден актьори, аниматори, театрални студии и др., като предварително уведомят учителките за часа.
Чл.45. При случай, че дете е закусвало у дома или по пътя към детската градина, родителите са задължени да уведомят писмено учителя за това, което е консумирало.
Чл. 46. Безплатна храна получават персонала в кухненския блок /готвач, помощник-готвач и работник-кухня/, помощник-възпитателите и домакина.                                            .
Чл. 47. Храненето на персонала по групи се извършва за помощник-възпитателите през обедната почивка от 13,30 ч. до 14,00 ч. За останалия персонал, който ползва безплатна храна, храненето става на помощна маса извън кухненския блок от 13,30 ч. до 14,00 ч. Хигиената на масата и помещението, в което тя се намира, се поддържа от кухненския персонал.
Чл.48. Хигиената в кухненския блок,  се поддържа на високо равнище. Отговорност за това имат медицинската сестра и целия кухненски персонал.                                                            .
Чл. 49. За спазването на хигиенните изисквания мед. сестра и кухненския персонал носят чисто работно облекло и по норматив такова, което се осигурява от ръководството на детската градина всяка година.                                                        .
Чл. 50. Пред вратата на кухненския блок се поставя влажна изтривалка за обувки, напоена с дезинфекционен разтвор.                                           .
Чл. 51. След приключване на работния ден, кухненския персонал оставя кухненския блок в изряден чист вид и напуска детската градина през централния вход на административната 	сграда.
Чл. 52. Заключването на кухненския блок през работния ден се осъществява чрез решетка с катинар на външната врата, която се отваря само за приемане на хранителни продукти, хигиенни материали и др. от фирмата доставчик.
Чл. 53. Забранено е:                                                                     :
- Влизането на външни лица в кухненския блок, включително собствени деца и роднини 	на 	персонала.
- Влизането в кухненския блок на персонал, като изключение се прави единствено за мед. сестра и домакин.                                  =
- Изнасянето извън детската градина на продукти и готова кухненска продукция.

              ДЕТСКИ ОТДИХ И ТУРИЗЪМ                                                 .                          
Чл. 54. Детският отдих и туризъм се организират и провеждат от детската градина, самостоятелно или въз основа на договор, сключен между директора на детската градина и лице, което има право да предоставя съответните услуги, съгласно Наредба за детските и ученическите туристически пътувания с обща цена, инициирани от институциите в системата на предучилищното и училищното образование, обн. ДВ. бр.103от27декември2016г.. 
Чл. 55. Туристически пътувания могат да се организират под формата на детски лагери, екскурзионно летуване, походи, училища сред природата (зелени училища, пътуващи училища), ски ваканции, обучение по зимни спортове и други пътувания с образователна, възпитателна, културно-развлекателна и опознавателна цел.
Туристическите пътувания на децата с обща цена в страната и в чужбина, инициирани от ДГ „Света Анна“ – град Сапарева баня се организират съгласно изискванията на Наредба за детските и ученическите туристически пътувания с обща цена, инициирани от институциите в системата на предучилищното и училищното образование, обн. ДВ. бр.103 от 27 Декември 2016 г.
"Организирани групови и индивидуални туристически пътувания с обща цена" са пътувания:
а) по предварително изготвена програма, включваща комбинация от най-малко две от следните услуги:
- транспорт;
- настаняване;
- други туристически услуги, които не са свързани с транспорта или настаняването и съставляват значителна част от пътуването, и
б) се предлагат или се продават на цена, която включва всички разходи, и
в) са за срок, по-дълъг от 24 часа или включват настаняване за пренощуване.

Чл. 56. За организиране на туристическото пътуване е необходимо, директорът на ДГ „Света Анна“ да:
1. Сключи договор с регистриран туроператор, притежаващ застраховка „Отговорност на туроператора“. 
Договорът има задължително съдържание, съгласно изискванията на чл. 3, ал. 2, т. 1-17 от Наредбата относно маршрут, използван транспорт, местоположение на туристически обекти, места за настаняване, заведения за хранене, брой на участниците, необходими застраховки, неустойки, изрично уговорени задължения за туроператора и др.
Договорът подлежи на одобряване от началника на РУО - Кюстендил. 
За провеждане на организираното туристическо пътуване е необходимо директорът на детската градина, инициатор на пътуването да изпрати писмо по образец, съгласно Приложение № 1 от наредбата, заедно с проект на договор за организираното пътуване до  РУО – Кюстендил  не по-късно от 10 работни дни преди началната дата на съответното пътуване.
След одобряването на договора за организирано туристическо пътуване от РУО туроператорът уведомява Българската агенция по безопасност на храните за организацията на храненето на децата, като посочва обектите за хранене, които ще бъдат посещавани при туристическото пътуване, и съответната регионална здравна инспекция към Министерството на здравеопазването по местонахождението на обектите с обществено предназначение, които ще бъдат посещавани, като прилага и копие на предвиденото меню по чл. 3, ал. 2, т. 7 от Наредбата.  
1. Издаде заповед за туристическото пътуване.
1. Организира и контролира дейностите по:
1. информирането на родителите;
1. осигуряването на писмено съгласие от родителите и документ за здравословно състояние за всяко пътуващо дете (документ от личен лекар за липса на контакт със заразно болен, издаден не по-рано от 3 дни преди пътуването);
1. провеждането на инструктаж на децата и родителите.
1. Заверява с печат списъка на пътуващите деца.
1. Командирова учителите.
1. Предоставя на родителите уведомление за пътуването, придружено с декларация и инструктаж по образец, съгласно Приложение № 2 на Наредба за детските и ученическите туристически пътувания с обща цена, инициирани от институциите в системата на предучилищното и училищното образование.
      7.  Изисква автобусите, които ще извършват организираното пътуване да отговарят на изискванията за безопасност на Директива 2001/85/ЕО.
      8.Поставя адекватни изисквания към фирмата – превозвач по отношение на безопасността на превоза: техническа изправност и безопасност  на превозното средство, правоспособност и квалификация на водача, наличие на сертификат БДС ISO 39001.2014 и др.
Чл. 56а. Когато се подготвят и публикуват  обществени поръчки, следва да се изисква спазването на разпоредбите на Наредба № 11 от 31.10.2002 г. за международен автомобилен превоз на пътници и товари, и разпоредбите на Наредба № 33 от 03.11.1999 г. за обществен превоз на пътници и товари на територията на Р. България.
1. Преди всяко пътуване следва да се изисква и проследява наличието на Уведомление за бъдещ превоз на деца съгласно чл.68 и чл.68а на Наредба № 33 от 03.11.1999 г. за обществен превоз на пътници и товари на територията на Р. България, надлежно получено от Изпълнителна Агенция  “Автомобилна администрация”.
2. Когато превозът на деца се извършва извън територията на Р. България, следва да се следи да спазват изискванията на Наредба № 11 от 31.10.2002 г. за международен автомобилен превоз на пътници и товари и по –точно  изискванията на чл.55а и на чл.57 от Наредбата.
3. Следва да се изисква списък на оборудването на автобусите, който включва всички пасивни и активни мерки за безопасност на превозното средство / включително предпазни колани на всички седалки с възможност за адаптиране спрямо възрастта на превозваните деца, видео регистратори, въздушни възглавници, система за блокиране на двигателя при наличие на алкохол в кръвта на водача над законно допустимата норма и др./.
4. Следва да се изисква документ за годността на водача да шофира, потвърдена кондиция за упражняване на водаческата дейност във всеки един ден от пътуването, включително и с цел предотвратяване на управление на превозното средство под въздействието на алкохол. За целта може да се изисква, превозното средство да бъде оборудвано със система за блокиране на двигателя при наличие на алкохол в кръвта на водача над законно допустимата норма.
5. Следва да се изискват всички необходими документи, свързани с легитимното и изрядното осъществяване на пътуването, включително списък съдържащ конкретни лица и телефонни номера за всяко дете и/или ученик, участващи в пътуването.
Чл. 56б. 1. Директорът / възложителят  на превоз на деца/ следва да  обезпечи по време на пътуването  наличие на отговорно лице / придружител/, преминало инструктаж за изпълнение на служебни задължения в това му качество, в това число по отношение на предприемане на превантивни мерки за безопасност по време на пътуването, реакция при настъпило пътно – транспортно произшествие, готовност за аварийни ситуации, оказване на първа помощ и др.
2. Осъществяване на специален  инструктаж за пътуващите деца от страна на водача и придружителя, непосредствено  преди отпътуването, по отношение на безопасността на движение по пътищата за времето на пътуването- от настаняване в превозното средство до напускането му.
Чл. 57. Строго да се спазва изискването учителите и медицинският специалист да следят за признаците на физическа и психическа преумора у децата, тъй като те се проявяват твърде индивидуално в предучилищна възраст и се влияят значително от емоционалните преживявания на отделното дете, както и да ги предпазват от внезапно възникнали опасности, застрашаващи здравето и живота им.                                                .
Чл. 58. При провеждане на различни прояви на туризъм извън детската градина /разходки, екскурзия, излети и др./, да се носи от учителите и помощник-възпитателя палка “Стоп! Деца!” за безопасност на движението по улиците. Да не се допуска отделяне на дете от групата.
Чл. 59. При провеждане на различни форми на туризъм, наблюдения или ползване на детска площадка извън детската градина, не се допуска събирането на две градински групи от деца на едно и също място поради опасност от смесване на децата при игра и движение по улицата, и невъзможност да се следят от учителките като присъствие в групата. Учители и помощник-възпитателки да не се събират на една пейка. Не се допускат странични разговори /освен свързани с образователно-възпитателната работа/, които отнемат вниманието на учителя от поверените му деца и създават условия за невъзможност на предотвратяване на евентуални злополуки.
Чл. 60. Не се допуска организирано излизане на група деца с придружители учител и помощник-възпитател от детската градина за извършване на различни прояви без разрешение на директора. 
Чл. 60а  Детска градина „Света Анна“ може да инициира и провежда:
1. еднодневни екскурзии, които не са туристическо пътуване с обща цена, съгласно § 1, т. 67 от допълнителната разпоредба на Закона за туризма и чл. 2, ал. 2 от Наредба за детските и ученическите туристически пътувания с обща цена, инициирани от институциите в системата на предучилищното и училищното образование от 27 Декември 2016 г.;
2. прояви в областта на науките и технологиите, изкуствата и спорта на общинско, областно, национално и международно ниво; 
3. посещения на културни и групови прояви за деца (театър, кино, изложба, цирк, концерт и др.), когато не са организирани като туристическо пътуване с обща цена; 
4. наблюдателни експедиции и учебни наблюдения.
Чл. 60б. За организиране на посещение или проява/изява, които не попадат в предмета на уреждане в наредбата, се спазва следния ред:
- в 7-дневен срок преди провеждане на всяка организирана проява, изява или мероприятие учителите на групата/ите  представят предварителна информация в писмен вид за нейното провеждане на директора на детската градина;
- писмената информация се представя задължително и съдържа данни за информираното съгласие на родителите/настойниците на децата;
- организираната проява, изява или мероприятие се провежда, ако в 7-дневен срок от представяне на информацията не е постъпило отрицателно мотивирано писмено становище от директора на детската градина.
Чл. 60в  Задължително организираните посещения или прояви/изяви и  пътувания на деца с автобусен транспорт се извършват само в светлата част на денонощието.
Чл. 60г. Превозът с автобуси на детски групи се извършва в съответствие с изискванията на Закона за автомобилните превози, Закона за движението по пътищата и издадените въз основа на тях подзаконови нормативни актове. 
Чл. 60д. (1) За всяко еднодневно или туристическо пътуване съответният превозвач е длъжен да осигури в превозното средство аптечна чанта, както и шини за имобилизация на горен и долен крайник и врат, въже с дължина 50 м и голям фенер - акумулаторен. 
(2) Аптечната чанта по ал. 1 е комплектувана с медицински изделия съгласно изискванията на Инструкция № 1 от 2008 г. за съдържанието на аптечките на моторните превозни средства, издадена от министъра на здравеопазването (ДВ, бр. 27 от 2008 г.).
Чл. 60е. (1) За всяка от дейностите по чл. 60а, ал. 1, т.1 ÷ т. 4, които  не са предмет на наредбата за детските и ученическите туристически пътувания с обща цена.

Директорът на ДГ „Света Анна“:
1. Издава заповед за провеждане на дейностите по чл. 60а, ал. 1, т.1 ÷ т. 4. 
2. Организира и контролира: 
а) информирането на родителите, настойниците, попечителите или лицата, които полагат грижи за дете от учителите на групите; 
б) даването на съгласие в писмена форма от родителите, настойниците или попечителите или от другите лица, които полагат грижи за дете, за участие на детето в съответната дейност; 
в) провеждането на инструктаж на децата и на техните родители, настойници или попечители или на лицата, които полагат грижи за детето, за безопасност и култура на поведение по време на организираната дейност.
3. Заверява с подпис и с печат списък на децата с данни за трите им имена, дата и година на раждане, група.
4. Организира на храненето на децата като заверява с подпис  броя и вида на храненията, включени в пътуването, менюто за деня на престой на децата, включително предвидените пакети тип "суха храна".
Храненето на децата по време на еднодневните пътувания се извършва при спазване на Наредба № 2 от 2021 г. за здравословно хранене на децата на възраст от 3 до 7 години в детски заведения издаден  от министъра на здравеопазването. 
Храненето на децата по време на пътуванията се  извършва само в обекти, регистрирани по реда на Закона за храните и категоризирани съгласно Закона за туризма.
5. Определя  персонал, обслужващ провеждането на пътуването,  - учители, помощник-възпитатели  и медицински специалисти.                       
Броят на персонала се определя съобразно формата на пътуването, броя, възрастовия състав и специфичните нужди на децата, както следва: 
2.  един възрастен на всеки 5 - 7 деца от детската градина. 
          6.Командирова служителите на детската градина, определени за провеждането дейностите, съгласно Наредбата за командировките в страната.
Чл. 60з. (1) За изпълнение на дейностите по  чл. 60а, ал 1,  т.1 ÷ т. 4 директорът на ДГ „Света Анна“ изпраща на родителите, настойниците или попечителите или на другите лица, които полагат грижи за дете, уведомление с приложена декларация и инструктаж за безопасност и култура на поведение по време на пътуването.
(2) В случай на  съгласие от тяхна страна, уведомлението се подписва и се връща на директора на детската градина, по чиято инициатива се провежда пътуването. 
Чл. 60и.  За всяко еднодневно пътуване главният ръководител на групата е длъжен да разполага със следната документация: 
 1. заверен списък на децата в групата; 
2. заверено копие от заповедта на директора на детската градина за провеждане на еднодневното пътуване.
Чл. 60й. За участие в еднодневните пътувания не се допускат деца, които са: 
1. с декомпенсорни хронични заболявания; 
2. контактни на заразни болести; 
3. заболели от заразни болести; 
4. ненавършили тригодишна възраст.
Чл. 60к. Ръководителите на еднодневните пътувания, медицинският, педагогическият и останалият обслужващ персонал, носят отговорност за опазване на живота и здравето на децата от момента на поемането им в сборния пункт, по време на пътуването и престоя им до връщането им на родителите, попечителите, настойниците или на лицата, които полагат грижи за детето. 
Чл. 60л. Ръководителите на групата предприемат мерки за опазване на живота, здравето и сигурността на децата в зависимост от специфичните условия на еднодневното пътуване и мястото на провеждането му. 
Чл. 60м. Ръководителите на децата по време на еднодневните пътувания: 
1. отговарят за безопасното придвижване на децата;
 2. следят за реда и дисциплината по време на организираните дейности;
 3. преброяват децата преди и след качването и слизането от автобуса; преди и след посещението на даден обект; 
4. не допускат действия на децата, криещи опасност за живота и здравето им.
Чл. 60н. Документацията за организираните еднодневни пътувания се съхранява от администрацията на ДГ „Света Анна“ – инициатор на пътуването, една календарна година от датата на приключването на пътуването.                                  .
Чл. 61. Задължение на учителите в детската градина е да възпитават и обучават децата в безопасност на движението по пътищата като спазва учебната програма за детската градина от „Секторна стратегия по БДП на МОН за периода 2021-2030 година“  и провежда пет учебни ситуации за учебна година по предложените теми в нея.                                                             .

РАЗДЕЛ ІV. ПРАВА, ОТГОВОРНОСТИ И ЗАДЪЛЖЕНИЯ НА РОДИТЕЛИТЕ                                               
Чл. 62. (1) Родителите/настойниците полагат грижи за децата си в съответствие с изискванията на Семейния кодекс.
              (2) Родителите/настойниците имат право на пълен достъп  до помещенията, в които се отглеждат, 	възпитават 	и 	обучават 	техните 	деца;                                                                                    ;    (3)Родителите/настойниците имат право на информация за резултатите от предучилищното образование на своите деца, както и за всички вътрешни правилници и разпоредби в детската градина.                                        .                             
Чл. 63. Родителите са задължени да подготвят детето си  за предстоящото включване в приема в първа група на детската градина. Необходимо е детето да има елементарни навици за самообслужване /обличане, събличане, хранене, ходене до тоалетна/, за да се осигури безболезнен преход за детето от семейната среда към детската 	градина.
Чл. 64. Родителите са първи помощници на учителите в осигуряване на условията за социализиране, възпитание и обучение на децата в детската градина. Те оказват активно съдействие за нормално протичане на възпитателно-образователната работа в нея.
Чл. 65. Родителите се задължават да уведомяват учителите за промени в адреса и телефона 	им.
Чл. 66. Родителите са длъжни да участват/посещават родитело -учителските срещи;
Родителски срещи се провеждат  в началото и в края  на учебната година  и/или  при  възникнала  необходимост. 
      (1.) Родителска среща може за се инициира  и от родителския актив. 
      (2.) Учителите извършват индивидуални срещи в удобно за двете страни време.
Чл. 67. Родителите са длъжни активно да участват при избора на родителски комитети по групи и училищно настоятелство                                  .
Чл. 68. При желание родителите доброволно оказват помощ и съдействие за подобряване на материално-техническата база и това желание се изявява в писмен вид на първата за учебната година учитело-родителска среща. На тази среща се избира и родителски 	комитет.
Чл. 69. Родителите правят предложения пред родителския комитет и градинското настоятелство за подобряване на възпитателно-образователната работа и взаимодействието с обществени и други неправителствени организации.                                        .
Чл. 70. Родителите се задължават да поддържат редовен контакт с учителите.
За нормалното  провеждане на учебния процес  родителите осигуряват учебни  пособия (скицници, гланцови блокове, бои, моливи, флумастери, лепила, моделин, ножици и др. по списък от учителите, съгласуван с родителите на родителска среща).                                             .
Чл. 71. Родителите нямат право да накърняват с поведението си, най-вече в присъствието на детето си, а после и пред други родители и колегия, авторитета и достойнството на директор, учителя и обслужващия персонал.                                                .
Чл. 72. Родителите нямат право да нарушават правилниците в детската градина, обществения ред и дисциплина в детската градина.                                      .
	
ПРАВИЛА ЗА БЕЗОПАСНОСТ И ОГРАНИЧАВАНЕ НА ДОСТЪПА В                                                             ДЕТСКАТА ГРАДИНА /СГРАДА И ДВОРНО ПРОСТРАНСТВО/             .
Чл. 73. Правилата за безопасност и ограничаване на достъпа в детската градина определят правата и задълженията на целия личен състав, родители и други посетители, както и се урежда организацията на дейността им съобразно особеностите на детската градина.
Чл. 74. Забранява се преминаването на граждани през двора на детската градина
Чл. 75. В извън работно време и почивни дни се заключват входовете на детската градина..
Чл. 76. Забранява се влизането и паркирането на моторни превозни средства на входовете и на територията на детската градина, с изключение на автомобили, осъществяващи товарно-разтоварна дейност за нуждите на градината / доставяне на хранителни продукти, хигиенни материали, пясък и материали за предстоящ ремонт/.                                        .
Чл. 77. В детската градина се осъществява пропускателен режим за външни лица само през централния вход, при спазване на мерки както следва:                                           :
▫ В специален номериран и прошнурован дневник срещу представяне на документ, удостоверяващ самоличност, се отбелязват трите имена на посетителите, лицето при което отиват, часа на влизане и номера на оборотния пропуск, който се връчва на посетителя. При напускане на сградата пропуска се връща, като в дневника се отбелязва 	часа 	на 	излизане;
▫ Прави се проверка на посетителя, както и неговия багаж за притежаване на оръжие и други опасни вещества и предмети;                                              ;
▫ Не се допуска внасянето на обемисти предмети и вещи, освен с разрешение на директора на детската градина.        
                            .
	ПЕДАГОГИЧЕСКИ СЪВЕТ                               .
Чл.78. Педагогическият съвет на детската градина е специализиран орган за разглеждане и решаване на основни педагогически въпроси.
Педагогическият съвет на ДГ „Света Анна“:
▫ приема Стратегия за развитие на детската градина за следващите 4 години с приложени към нея план за действие и финансиране, която се актуализира всяка година;
▫ приема Правилник за дейността на детската градина;
▫ приема Годишен план за дейността на детската градина;
▫ приема Правила за работа в епидемична обстановка.
▫ обсъжда  Резултатите от предучилищното образование;
▫ приема Мерки за повишаване качеството на предучилищното образование;
▫ приема Програма за предоставяне на равни възможности и за приобщаване на децата от уязвими групи;
▫ предлага на директора разкриване на занимания по интереси;
▫ определя символи, ритуали и други отличителни знаци в детската градина;
▫ участва със свои представители в създаването и приемането на Етичен кодекс на работещите в детската градина;
▫ запознава се с бюджета на детската градина, както и с отчетите за неговото изпълнение;
▫ периодично, най-малко три пъти през една учебна година, проследява и обсъжда нивото на усвояване на компетентности от децата и предлага съвместни мерки между учителите с цел подобряване на резултатите от предучилищното образование.
Чл. 79. (1) Педагогическият съвет включва в състава си всички педагогически специалисти.                 
             (2) Председател на педагогическия съвет е директора на детската градина.
Чл. 80. Педагогическият съвет се свиква най-малко веднъж на два месеца от директора. Извънредно заседание се свиква по писмено искане до директора на най-малко 1/3 от числения му състав.
Чл. 81. Решенията се приемат с обикновено мнозинство при присъствието на не по-малко от 2/3 от числения му състав.
Чл. 82. Решенията на педагогическия съвет могат да се отменят от самия съвет с квалифицирано мнозинство (2/3 от гласовете на присъстващите) или от началника на регионалния инспекторат по образованието.
Чл. 83. За всяко заседание на педагогическия съвет се води протокол.  Главният учител  води протокола за всяко заседание на съвета.

                   ОБЩЕСТВЕН СЪВЕТ
Чл. 84. Общественият съвет е орган за подпомагане на развитието на детската градина и за граждански контрол на управлението й.
Чл. 85.  Условията и редът за създаването, устройството и дейността на Обществения съвет се уреждат с правилник, издаден от министъра на образованието и науката.
Чл. 86. (1) Общественият съвет се състои от нечетен брой членове и включва един представител на финансиращия орган – община Сапарева баня, и най-малко трима представители на родителите на деца от ДГ „Света Анна“.
           (2) Представителите на родителите се излъчват от събрание на родителите, свикано от директора на детската градина.
          (3) Председателят на обществения съвет се избира от членовете му;
Чл. 87.  Общественият съвет  в детската градина:
1. Одобрява Стратегията за развитие на детската градина и приема ежегодния отчет на директора за изпълнението й;
2. Участва в работата на Педагогическия съвет при обсъждането на програми по чл. 263, ал. 1, т. 8 от ЗПУО;
 3. Предлага политики и мерки за подобряване качеството на образователния процес въз основа на резултатите от самооценката и инспектирането на детската градина;
4. Дава становище за разпределението на бюджета по дейности и размера на капиталовите разходи, както и за отчета за изпълнението му;
5. Съгласува предложението на директора за разпределяне на средствата от установеното към края на предходната година превишение на постъпленията над плащанията по бюджета на детската градина;
6.Участва с представители в комисиите за атестиране на директора при условията и по реда на Държавния образователен стандарт за статута и професионалното развитие на учителите, директорите и другите педагогически специалисти;
7.Сигнализира компетентните органи, когато при осъществяване на дейността си констатира нарушения на нормативни актове;
8.Участва в създаването и приемането на Етичен кодекс на работещите в детската градина;
(1) При неодобрение от Обществения съвет на актовете по  т. 1, те се връщат с мотиви за повторно разглеждане от Педагогическия съвет. При повторното им разглеждане Педагогическият съвет се произнася по мотивите и взема окончателно решение.

              НАСТОЯТЕЛСТВО
Чл. 88. (1). Настоятелството е независимо доброволно сдружение за подпомагане на дейността на детските градина.
(2) Към ДГ „Света Анна“ може да се създава само едно настоятелство.
(3) Настоятелство може да се създава и към група от детска градина, училище, център за подкрепа за личностно развитие в  община Сапарева баня, към които няма създадено настоятелство.
(4) Настоятелството се създава като юридическо лице с нестопанска цел за осъществяване на общественополезна дейност и организира дейността си при условията и по реда на закона за юридическите лица с нестопанска цел и в съответствие с разпоредбите на ЗПУО, на устава или на учредителния си акт.
Чл.89. Ръководството и служителите на детската градина подпомагат дейността на настоятелството.

               РОДИТЕЛСКИ АКТИВ
Чл. 90. Родителският  актив подпомага дейността на отделната градинска група.
Чл. 91. Родителите сами избират броя и членовете на актива на първата учитело-родителска среща. В протокола се написват имената на избраните родители.
Чл. 92. Родителите сами закупуват при желание от тяхна страна това, което според учителите в групата и самите родители смятат за необходимо за обезпечаване на възпитателно-образователната работа на децата в групата. Учителите не събират пари от родителите. 

            УЧИТЕЛИ
Чл. 93. (1) Длъжностите на педагогическите специалисти в детската градина се заемат от лица, придобили висше образование в съответното на длъжността професионално направление съгласно Класификатора на областите на висше образование и професионалните направления и професионална квалификация „ учител“, необходима за изпълнението на съответната длъжност.
(2) учителите изпълняват  функции, свързани с обучението, възпитанието и със социализацията, както и с подкрепата за личностно развитие на децата в детската градина;
(3) учителите изпълняват и функции по управлението на детската градина.
Чл. 94. (1) Не може да заема длъжност на педагогически специалист лице, което:
- е oсъждано за умишлено престъпление от общ характер, независимо от реабилитацията;
- е лишено от правото да упражнява професията;
- страда от заболявания и отклонения, които застрашават живота и здравето на децата, определени с наредба, издадена от министър на  здравеопазването, съгласувано с министъра на образованието и науката.
(2) При възникване на обстоятелство по ал. 1 трудовото правоотношение с педагогическия специалист се прекратява при условията и по реда на КТ.

Чл. 95. Учителят е длъжен да:
- изпълнява задълженията описани в длъжностната му характеристика, Кодекса на труда, ЗПУО, Наредба № 5 от 03/06/2016 г., Конвенцията на ООН за правата на детето и  др. нормативните актове, имащи задължителен характер за средното образование, в частност и детски градини, както и изискванията към него в този правилник
- изпълнява разпорежданията и заповедите на директора;
- носи отговорност за здравето и живота на детето от момента на приемането от родителя до момента на предаването му на друг учител или родител;
- повишава системно своята квалификация с цел подобряване качеството на работата си и повишаване резултатите и качеството на подготовка на децата;
- поддържа коректни отношения с родителите и колегите си;
- защитава името и авторитета на детската градина;
- отговаря за нанесени имуществени вреди в поверената му база;
- изхожда от принципите за системност, нагледност и  достъпност при провеждане на основни допълнителни форми на педагогическо взаимодействие.
Чл. 95а. Учителят е длъжен да спазва задълженията му в областта на защитата на личните данни, които са му предоставени във връзка с изпълнение на служебните му задължения в съответствие с изискванията на Регламент (ЕС) 2016/679 от 27 април 2016 г.
Чл. 95б. Учителят е длъжен да съхранява предоставените му лични данни на децата от групата и техните родители само за валидни цели, които са обяснени ясно и да не ги използва по никакъв друг начин, който е несъвместим с тези цели.
Чл. 95в. Учителят е длъжен да съхранява подходящи лични данни, свързани с не надхвърлящи необходимото за валидните цели, които са посочени.
Чл. 95г. Учителят е длъжен да съхрани конфиденциалността на предоставените му лични данни и да не ги предоставя на трети лица, освен ако това не се изисква по закон.
Чл. 96. Учителят няма право да накърнява човешкото достойнство, да обижда, унижава и прилага физическо или психическо насилие над поверените му деца.
Чл. 97. Учителят проследява постиженията на детето в началото и края на учебната година, като вписва резултатите в дневника на групата. Информира родителите за индивидуалните постижения на детето. 
Чл. 98. В 14 дневен срок преди края на учебното време, учителят на четвърта група (6 г.)  установява готовността на детето за училище, която отчита физическото, познавателното, езиковото, социалното и емоционалното му развитие.

РАЗДЕЛ V. МЕДИЦИНСКО ОБСЛУЖВАНЕ.
Чл. 99. Медицинското обслужване на децата в детското заведение се осигурява от медицинска сестра. Тя спазва стриктно изискванията на длъжностната си характеристика.
Чл. 100. Медицинската сестра носи отговорност за равнището на хигиенното и санитарно и състояние в детската градина / сграда, дворно пространство и прилежащи части /.
Не се допуска прием на болно дете.
Чл. 101. Всяка сутрин медицинската сестра извършва преглед на дворното пространство за наличие на замърсяване от външни лица, отровни гъби, счупени съоръжения за игра и отдих и др., които за заплаха за здравето и живота на децата, и взима мерки за премахването им.
Чл. 102. За всяко дете се води лична амбулаторна карта.
Чл. 103. В детската градина задължително се оборудва спешен шкаф за оказване на медицинска помощ.
Чл. 104. В детската градина задължително се води от медицинската сестра Книга за санитарното състояние.
Чл. 105. Медицинската сестра контактува с представителите на РЗИ, изготвя всички необходими и изисквани от тази институция документи, справки, протоколи и др., придружава представителите й при извършване на проверки за хигиената и санитарното състояние на детската градина, и отговаря компетентно на всички въпроси и проблеми.
Чл. 106. Медицинската сестра планира и провежда здравна просвета с личния състав на детската градина. 
Чл. 107. Медицинската сестра изнася на родителските табла по входове здравна, профилактична и др. информация.
Чл. 108. В детската градина има изолатор, в който при необходимост и установяване от медицинската сестра на заразно заболяване или здравословна неразположеност се изолира болното дете до идването на родителите или лекар за първа помощ. За детето до идването на родителите му се грижи медицинската сестра.
Чл. 109. Медицинската сестра следи за и не допуска внасяне на лекарства от родителите в детската градина.
Чл. 110. В случай на необходимост и от степента на необходимост за лечение на дете се вика родител, личен лекар или Бърза помощ. Това се преценява от медицинската сестра. При нейно отсъствие преценката се прави от детската учителка, на която е поверено детето. Ето защо, родителят има задължението да декларира своите координати и името, и телефона за връзка с личния лекар на детето, а учителят вписва данните му в дневника на поверената му група.
Чл. 111. Предвид това, че в детската градина има само една медицинска сестра, а тя е на 8-часов работен ден, за останалото време при нейното отсъствие се създава аптечка за спешни нужди за отделните градински групи / за евентуални наранявания на детето, вдигане на температура и др. / Съдържанието на аптечката се определя от медицинската сестра. Тя следи за перманентното подновяване на лекарствата и санитарните материали в нея съгласно срок за годност, изчерпване и др./.
Чл. 112. Медицинската сестра при прием на дете изисква следните документи : 
▫ еднократен отрицателен резултат от изследване за патогенни чревни бактерии и чревни паразити, извършено не по-рано от 15 дни преди постъпване на детето в детската градина; 
▫ данни от личния лекар за имунизационния статус на детето съгласно изискванията на Наредба № 15 от 2005 г. за имунизациите в Република България (ДВ, бр. 45 от 2005 г.); 

Чл. 113. При отсъствие на детето от детската градина за повече от 30 дни по епидемични показания се представя еднократен отрицателен резултат от изследване за патогенни чревни бактерии, а при отсъствие за повече от 2 месеца - еднократен отрицателен резултат за чревни паразити съгласно Наредба № 5 от 2006 г. за диагностиката, профилактиката и контрола на местните паразитози (ДВ, бр. 40 от 2006 г.). 

Чл. 114. Медицинската сестра е длъжна да спазва задълженията й в областта на защитата на личните данни, които са й предоставени във връзка с изпълнение на служебните й задължения в съответствие с изискванията на Регламент (ЕС) 2016/679 от 27 април 2016 г.
Чл. 114а. Медицинската сестра е длъжна да съхранява предоставените й лични данни на децата от детската градина и техните родители само за валидни цели, които са обяснени ясно и да не ги използва по никакъв друг начин, който е несъвместим с тези цели.
Чл. 114б. Медицинската сестра е длъжна да съхранява подходящи лични данни, свързани с и не надхвърлящи необходимото за валидните цели, които са посочени.
Чл. 114в. Медицинската сестра е длъжна да съхрани конфиденциалността на предоставените й лични данни и да не ги предоставя на трети лица, освен ако това не се изисква по закон.

РАЗДЕЛ VI. 
ПРОЦЕС НА ПЕДАГОГИЧЕСКО ВЗАИМОДЕЙСТВИЕ И ОРГАНИЗАЦИЯ  НА ДНЕВНИЯ ПРЕСТОЙ НА ДЕЦАТА  
Чл. 115. Процесът на педагогическо взаимодействие с децата и въвеждането и спазването на рационална организация на дневния престой на децата  е дело на целия личен състав на детската градина.
Чл. 116. Децата в детската градина се отглеждат, възпитават и обучават при условия, които гарантират:
• равни възможности за физическо, духовно и социално развитие;
• техните права, свободи и сигурност;
• зачитане на достойнството им, с уважение и любов към детето;
• възпитание в дух на разбирателство, мир и толерантност;
• приобщаване към националните традиции и културни ценности.
Чл. 117. (1) Процесът на предучилищното образование е подчинен на прилагането на програмна система като част от Стратегията за развитието на ДГ „Света Анна“, и която съответства на изискванията на Държавния образователен стандарт за предучилищното образование.
            (2) Програмната система е цялостна концепция за развитието на детето с подходи и форми на педагогическо взаимодействие, подчинени на обща цел.
Чл. 118. (1). Предучилищното образование създава условия за цялостно развитие на детската личност; придобиване на съвкупност от компетентности - знания, умения и отношения необходими за успешното преминаване на детето към училищно образование. Компетентностите са дефинирани като очаквани резултати от възпитанието, обучението и социализацията на децата за всяка възрастова група по образователни направления: 
· Български език и литература
· Математика
· Околен свят
· Изобразително изкуство
· Музика
· Конструиране и технологии
· Физическа култура
(2) За постигане на компетентностите в резултат от предучилищното образование, както и за постигане на допълнителни компетентности не се допуска задаването на домашна работа и работа с познавателните книжки в къщи.
Чл. 118а: (1) Проследяването на постиженията на детето се осъществява от учителите на съответната група в началото и в края на учебното време по образователни направления Български език и литература, Математика, Околен свят, Изобразително изкуство, Музика, Конструиране и технологии и Физическа култура
1. Проследяването на постиженията на децата за всяка възрастова група се определя от учителите в съответствие с методите и формите за проследяване на постиженията на децата, отразени в тематичното разпределение за групата в съответствие с очакваните резултати от възпитанието, обучението и социализацията на децата по образователните направления. 
1. Инструментариум за проследяването на постиженията на детето от съответната възрастова група . 
Чл. 118б (1) Резултатите от проследяването на постиженията на детето се вписват в дневника на групата от учителите на групата.
(2) Учителите на групата информират родителите за индивидуалните постижения на детето.
Чл. 119. (1) В хода на предучилищното образование постиженията на детето се отразяват в детско портфолио.
Портфолиото на детето представлява колекция - папка, в която са събрани неговите постижения във вид на задачи, поставени от учителя, доказателства за усвоеност на знания, умения и компетентности за определен период от време.
Детското портфолио е продукт създаден и поддържан от учителя. Продуктът се актуализира периодично. В портфолиото се акцентира върху напредъка, позитивните промени и развитието на детето. Чрез портфолиото се демонстрират, доказват, представят най-добрите, най-интересните и оригинални постижения.
Портфолиото служи на детето, тъй като в него са събрани всички негови постижения. Възможността, която предоставя то да обслужва практически напредъка на притежателя си в усвояването на различни, най-вече ключови знания, умения и компетентности (съобразно Европейската референтна рамка) се отнася до условието, че се представят подборно отделни фрагменти на този на когото е необходимо да се ориентира и убеди в достигнатото ниво на притежателя на портфолиото.
Портфолиото винаги може да се организира в дизайн подходящ за детето.
Портфолиото служи практически на учителите, тъй като те се ориентират максимално обективно в достиженията на децата, но и в пропуските и във възможността заедно да ги преодолеят според потенциала на децата.
(2) Детската градина използва портфолио отворен формат, което осигурява възможно най-пълен оглед на нивото на постижения и напредък на детето.
(3) Оформление на детското портфолио
Титулна страница
1. Име на детето:
2. Лични данни:
3. Снимка:
4. Учител:
Съдържание
1. Учебна година;
2. Образователни направления;
3. Доказателства за усвоеност на знанията;
4. Качествена оценка от учителя;
5. Самооценка.  
Децата от ІІІ и ІV групи ще  бъдат насочвани  и поощрявани сами да оценяват своите постижения и да участват в подбора на материали за обогатяване на собственото им портфолио.
Детето отразява своята самооценка като използва следните изображения или други подходящи:        

„Много ми харесва“                    „Харесва ми“                   „Не ми харесва много“

 (4) Изготвянето на детското портфолио започва от I група - 3 - 4 годишна възраст. 
 (5) В края на предучилищното образование с цел осигуряване на продължаващо взаимодействие между родителите и образователните институции, порфолиото им се предава.
Чл. 120а (1)  В 14-дневен срок  преди края на учебното време учителите на подготвителна група (6 г.) и учителите на разновъзрастовите групи, в чийто списъчен състав са включени шестгодишни деца, установяват готовността на детето за училище.
(2) Готовността на детето за училище отчита физическото, познавателното, езиковото, социалното и емационалното му развитие.
(3) Инструментариум за отчитане готовността на детето зе училище – Стандартизиран тест за диагностика на готовността на децата за училище „Скоро ще бъда ученик!“ (проф. д-р Г. Бижков и колектив).
(4) По желание на родителите на деца от трета група (5 г.), заявено писмено и заведено преди 14-дневен срок  преди края на учебното време, които желаят детето им да постъпи в първи клас през следващата учебна година, се установява готовността на детето за училище, съгл. ал. 2 и 3 от учителите на групата, провеждащи изследването.
Чл. 120б (1) Детска градина  «Света Анна» издава Удостоверение за задължително предучилищно образование за децата от четвърта възрастова група в края на предучилищното образование.
(2) Удостоверението за задължително предучилищно образование се издава в срок до 31 май на съответната учебна година.
(3) Удостоверението за задължително предучилищно образование описва готовността на детето за постъпване в първи клас  и в съответствие с очакваните резултати от предучилищното образование. 
(4) В удостоверението може да се правят препоръки за насърчаване и мотивиране за участие на детето в допълнителни дейности и/или за включването му в допълнителна подкрепа за личностно развитие
(5) Информацията за детето в удостоверението за задължително предучилищно образование се съставя от учителите на съответната подготвителна група.
(6) Удостоверенията за задължително предучилищно образование се вписват в Регистрационна книга за издадените удостоверения, номенклатурен номер 3-78А от длъжностно лице, определено със заповед на директора.
Чл. 121. Екипът педагогически специалисти във всяка отделна възрастова група избира с кои познавателни книжки, одобрени от МОН, ще работи с децата.
Чл. 122. В началото на учебната година, на първата родителска среща, учителите запознават родителите с необходимите им през учебната година: учебна, учебно-помощна литература и индивидуалните пособия за възпитание, обучение и игра, свързани с качественото провеждане на педагогическото взаимодействие в съответната възрастова група. Родителите приемат решение да обезпечат и подпомогнат/ как, с какво и с колко/ финансовото му обезпечаване.
Чл. 123. Спазва се строго седмичното разписание, прието на Педагогически съвет. Престоят на децата в детската градина се организира съобразно възрастовите им особености и индивидуалните им потребности, както и съгласно Годишния план, приет на първото за годината съвещание на Педагогическия съвет. На децата се осигурява необходимото време за игра, занимания по интереси, храна, сън и др. 
Чл. 124. По време на пребиваването на децата в детската градина и при участието им в организирани от ръководството прояви на туризъм извън детската градина, учителите и помощник-възпитателите ги предпазват от физическа и психическа преумора, от внезапно възникнали опасности, застрашаващи здравето и живота им.
Чл. 125. При извеждане на децата на двора, учителите и помощник-възпитателите отговорно пазят децата при ползване на съоръжения, уреди и пособия за игра и отдих, както и за евентуалното им отделяне от площадките и групата. Пиенето на вода, отделянето за тоалетни и др. помещения в сградата да става с придружител – възрастен.
Чл. 126. Като част от екологичното възпитание, учителите обучават и възпитават децата в опазване на дърветата, храстите, цветята и зелените площи в и извън детската градина.
Чл. 127. Ръководителите на организираните педагогически дейности, които не са дейност на детската градина, заявени по желание на родителите, строго спазват графика за провеждане на  съответната дейност и правилниците за дейността, вътрешния ред и за безопасни условия на възпитание, обучение и труд в детската градина. Те, както и останалите учители, отговарят за опазване живота и здравето на поверените им деца в групата по време на заниманията с тях, приемането от и изпращането им до съответната група. Приемането и изпращането на децата да става лично от и на учителя в групата. Не се допуска движението на децата по коридорите без придружаване от преподавателя, отговарящ за допълнителната педагогическа услуга. Строго и отговорно опазват материалната база на детската градина.
Чл. 128. Следобедният сън на децата е минимум до 15,00 ч. за ІІ, ІІІ и ІV групи, 
а в І и яслени групи до 15,30 ч. 
Чл. 129. По време на сън задължително се осигурява тишина и спокойствие в спалното помещение, като не се допуска събиране на учители и помощник-възпитатели в него, разговори и коментари между тях.
Чл. 130.  ОРГАНИЗАЦИЯ НА ДНЕВНИЯ ПРЕСТОЙ НА ДЕЦАТА В ДЕТСКА ГРАДИНА „СВЕТА АННА“ 
06.30-08.30 Прием на децата и игри
08.30-08.45  Гимнастика 
08.45-09.00 Закуска 
09.10-10.00 Педагогически ситуации по ОН:  
▫ Български език  и литература;
▫ Математика;
▫ Околен свят;
▫ Изобразително изкуство; 
▫ Музика;
▫  Конструиране и технологии; 
▫ Физическа култура; 
10.05 – 10.20 Подкрепяща закуска
10.20-10.30/11.45  Основни и допълнителни форми на педагогическо взаимодействие 
11.45-12.25  І, ІІ групи;/ ІІІ и ІV групи от 12.00 до 12.30 Обяд
12.20/12.30 -12.30/12,40 Подготовка за сън
12.30/12.40-15.00 Следобеден сън (единствено за първа група до 15.30 ч. като след това за тази група дейностите се изместват с половин час по-късно от другите по-големи възрастови гр.)
15.00-15.15 Тоалет
15.20 – 15.40 Подвижни игри
15.45-16.00/16.10 Следобедна закуска 
16.00/16.10 -18.30 Основни и допълнителни форми на педагогическо взаимодействие и изпращане на децата.
            

  МАТЕРИАЛНА БАЗА НА ДЕТСКА ГРАДИНА „СВЕТА АННА“

Чл. 131. ДГ “Света Анна” е общинска детска градина. Общината предоставя материалната база на детското заведение за ползване, стопанисване, разпореждане и управление.
Чл. 132. Детската градина се финансира от:
2. Държавния бюджет на основание Наредба за финансирането на институциите в системата на предучилищното и училищното образование
2.  вноски от общинският бюджет;
2. собствени приходи;
2.  дарения. 
Чл. 133. Редът и условията за получаване на дарения, направени от физически и юридически лица в полза на община Сапарева баня и нейни организационни структури и поделения, както и контрола при стопанисване и използване на даренията и спазване на волята на дарителите се извършва община Сапарева баня. Главният счетоводител и домакина на детската градина отговарят за спазване на цялата процедура за оформяне на документите по даренията, завеждането им в община Сапарева баня, описването им в Книга за регистриране на дарения  и под №: в инвентарната книга.
Чл. 134. Инвентарът се зачислява на учители, работници служители и в детската градина от домакина – МОЛ срещу подпис.                           .
Чл. 135. При напускане на длъжността, всеки служител е длъжен да издаде имуществото на домакина срещу подпис.                                   .
Чл. 136. Лицата, направили умишлени повреди или загубили имущество го възстановяват в реалния му вид.                                             .
Чл. 137. За своевременно възстановяване на нанесените материални щети отговорност носи домакина.
Чл. 138. Печатът на детската градина се съхранява от директора.                                              .                                                
РАЗДЕЛ VІI 
„ПРЕДОСТАВЯНЕ НА ПОДКРЕПА ЗА ЛИЧНОСТНО РАЗВИТИЕ“ 
Чл. 139. (1) Детска градина „Света Анна“ осигурява подкрепа за личностно развитие на децата съвместно с държавните и местните органи и структури и доставчиците на социални услуги.
(2) На децата в ДГ „Света Анна“  се предоставя обща и допълнителна подкрепа за личностно развитие, която осигурява подходяща физическа, психологическа и социална среда за развитие на способностите и уменията им. 
(3) Подкрепата за личностно развитие се прилага в съответствие с индивидуалните образователни потребности на всяко дете.
(4) Общата подкрепа за личностно развитие се предоставя от учителите и от други педагогически специалисти в детската градина.
(5) Допълнителната подкрепа за личностно развитие се предоставя в зависимост от Плана за подкрепа на детето, в който се определят конкретните дейности за допълнителната подкрепа за личностно развитие и необходимите специалисти за предоставянето на подкрепата. 
І. ОСИГУРЯВАНЕ НА ОБЩА ПОДКРЕПА ЗА ЛИЧНОСТНО РАЗВИТИЕ В ДЕТСКАТА ГРАДИНА
Чл. 140. (1) Общата подкрепа за личностно развитие се осигурява от постъпването на детето в детската градина съобразно индивидуалните му потребности. 
(2) Общата подкрепа за личностно развитие е насочена към развиване на потенциала на всяко дете в детската градина. 
Чл. 141. Общата подкрепа за личностно развитие в детската градина, която е насочена към всички деца в групата и гарантира участието и изявата им в образователния процес и в дейността на детската градина, включва: 
1. Екипна работа между учителите и другите педагогически специалисти                   Екипната работа между учителите и другите педагогически специалисти включва: 
1.1. обсъждане на дейностите за обща подкрепа, в които се включват децата – обмен на информация и на добри педагогически практики с цел подкрепа на всички учители за подобряване на работата им с децата в групата; 
1.2. провеждане на регулярни срещи за:
 а) преглед и обсъждане на информация за обучението и развитието на дете; 
б) определяне на конкретни дейности от общата подкрепа само за отделни деца, насочени към превенция на насилието и преодоляване на проблемното поведение; 
в) определяне на конкретни дейности от общата подкрепа само за отделни, насочени към превенция на обучителните затруднения.
2. Занимания по интереси 
Заниманията по интереси включват: 
1. дейности за стимулиране развитието на личностни качества, социални и творчески умения и изяви на способностите в областта на науките, технологиите, изкуствата, спорта, глобалното, гражданското, здравното и интеркултурното образование, образованието за устойчиво развитие, както и за придобиване на умения за лидерство; 
2. дейности, свързани с образователни, творчески, възпитателни, спортни и спортно- туристически участия и изяви по проекти, програми и други на общинско, областно, национално и международно равнище; 
Заниманията по интереси може да се провеждат чрез различни организационни педагогически форми – клуб, състав, ансамбъл, секция, отбор и други.

1. Грижа за здравето
Грижата за здравето се осигурява чрез създаване на условия за достъп на децата до медицинско обслужване. 
 За децата в детската градина се организират програми, свързани със здравното образование, здравословното хранене, първа до лекарска помощ и други. 
В провеждането на дейностите с грижа за здравето могат да се включват и родителите на децата. 

1. Ранно оценяване на потребностите и превенция на обучителните затруднения
Ранното оценяване на потребностите от подкрепа за личностно развитие на децата се извършва в процеса на предучилищното образование. 
Ранното оценяване се извършва от педагогическите специалисти в детската градина. 
Ранното оценяване на потребностите от подкрепа за личностно развитие на децата в детската градина включва: 
1. ранно оценяване на развитието на детето и на риска от обучителни затруднения; 
2. определяне на необходимост от допълнителни модули за децата, които не владеят български език; 
3. определяне при необходимост от извършване на оценка от Екип за подкрепа за личностно развитие на индивидуалните потребности за предоставяне на допълнителна подкрепа за личностно развитие на детето при: 
а) затруднения във физическото, познавателното, езиковото, социалното, сензорното, емоционалното и творческото развитие на детето спрямо децата от същата възрастова група;              
б) наличие на рискови фактори и обстоятелства в средата на детето; 
в) наличие на хронични заболявания, които възпрепятстват обучението и включването на детето в дейността на детската градина;
 г) наличие на изявени силни страни на детето в областта на изкуствата и спорта. 
Ранното оценяване се извършва на децата от 3 години до 3 години и 6 месеца при постъпване за първи път на детето в детската градина.
Оценяването се извършва чрез скрининг за определяне на риск от възникване на обучителни затруднения. 
 Оценяването се провежда индивидуално за всяко дете с писменото съгласие на родителя след информирането му за начина на провеждането.
 	След провеждане на оценяването родителят се запознава с резултатите от него. 
 	В зависимост от резултатите от оценяването координаторът съвместно с родителя определя за всяко дете дейности от общата и/или от допълнителната подкрепа за личностно развитие. 
 Резултатите от оценяването се използват единствено за определяне на дейности за подкрепа за личностно развитие на детето и до тях имат достъп само учителите в групата и останалите педагогически специалисти в детската градина, които са извършили оценяването и/или работят с детето, както и неговите родители. 
 На децата на 5 и 6 години в детската градина, на които не е извършено ранно оценяване от 3 години до 3 години и 6 месеца, се извършва оценка на риска от обучителни затруднения. 
Ранното оценяване на развитието на детето и на риска от обучителни затруднения по чл. 8, ал. 3, т. 1 от наредба за приобщаващото образование се извършва след обучение на педагогическите специалисти в детската градина, които ще извършват оценяването. Обучението се организира и/или провежда от специалисти на Държавния логопедичен център и на регионалните центрове за подкрепа на процеса на приобщаващото образование. 
Ранното оценяване се подкрепя методически от специалисти на Държавния логопедичен център и на регионалните центрове за подкрепа на процеса на приобщаващото образование. Държавният логопедичен център и регионалните центрове за подкрепа на процеса на приобщаващото образование организират и/или провеждат супер визия на педагогическите специалисти, които извършват оценяването.

1. Поощряване с морални и материални награди
Децата в детската градина  се поощряват с морални и материални награди за високи постижения в образователната дейност, в заниманията по интереси и за приноса им към развитието на институционалната общност при условията и по реда на чл. 54 – 56 от Наредба за приобщаващото образование. 
Децата и учениците се поощряват с морални и материални награди за високи постижения в образователната дейност, в заниманията по интереси и за приноса им към развитието на институционалната общност при: 
1. постигнати изключителни успехи в учебната дейност и за върхови постижения и класиране на призови места при реализирането на изследователски проекти в конкретни предметни области, на творчески проекти или на проекти, свързани с иновации в образованието; 
2. класиране на призови места и получаване на отличия за значими постижения в национални и международни състезания, конкурси, фестивали и други форуми за изява на способностите в областта на науките, технологиите, изкуствата и спорта; 
3. прояви на гражданска доблест и участие в доброволчески или благотворителни инициативи или при участие в дейности и значими прояви за приобщаване на децата към непреходните национално значими идеали и ценности. 

1. Дейности за превенция на насилието и преодоляване на проблемното поведение
Превенцията на насилието и преодоляването на проблемното поведение се изразява във включване на отделни деца в съответни дейности по чл. 45 от Наредба за приобщаващото образование за въздействие върху вътрешната мотивация, както и оказване на психологическа подкрепа. 
Психологическата подкрепа е насочена към децата, педагогическите специалисти и родителите.
Детската градина осъществява дейности по превенция на тормоза и насилието, както и дейности за мотивация и преодоляване на проблемното поведение, които са израз на общата воля и на координираните усилия на всички участници в образователния процес. 
 Видовете и съдържанието на дейностите по превенция на тормоза и насилието са подчинени на обща политика, разработват се самостоятелно от детската градина и включват: 
1. изготвяне на правила за поведението в групите/ занималните; 
2. разглеждане на подходящи за възрастта теми; 
3. партньорство с родителите; 
4. дейности за развитие на компетентностите на всички деца от детската градина.

1. Логопедична работа
Логопедичната работа се осъществява от логопеди в център за подкрепа за личностно развитие, Държавния логопедичен център, регионалните центрове за подкрепа на процеса на приобщаващото образование и включва: 
1. превенция на комуникативните нарушения и на обучителни трудности; 
2. диагностика на комуникативните нарушения; 
3. терапевтична дейност при установени индикации за комуникативни нарушения;
 4. консултативна дейност с учители и родители на деца с комуникативни нарушения.

ІІ. ОСИГУРЯВАНЕ НА ДОПЪЛНИТЕЛНА ПОДКРЕПА ЗА ЛИЧНОСТНО РАЗВИТИЕ НА ДЕЦАТА
Допълнителна подкрепа за личностно развитие на децата се предоставя въз основа на извършена оценка на индивидуалните им потребности, която се извършва от Екип за подкрепа за личностно развитие на детето, утвърден със заповед на директора на детската градина за конкретно дете или ученик по чл. 187, ал. 2 ЗПУО.
Осигуряване на допълнителна подкрепа за личностно развитие на децата 
Чл. 142. (1) Детска градина „Света Анна“ осигурява допълнителна подкрепа за личностно развитие на децата.
(2) Допълнителната подкрепа за личностно развитие според вида си е краткосрочна или дългосрочна. 
(3) Краткосрочна е подкрепата, която въз основа на оценката на индивидуалните потребности на детето се предоставя за определено време в процеса на предучилищното образование, като: 
1. за деца със специални образователни потребности обхваща период от минимум една учебна година до максимум края на съответния етап от степента на образование; 
1. за деца в риск обхваща времето на планираните дейности за работа по конкретния случай, която се осъществява в детската градина в сътрудничество с отделите за закрила на детето; 
1.  за деца с изявени дарби обхваща период от минимум една учебна година; 
1. за деца с хронични заболявания обхваща периода, необходим за лечението на детето или ученика; при необходимост срокът є се удължава в зависимост от здравословното състояние на детето. 
(4) Дългосрочна е подкрепата, която е за целия период на обучение на детето в детската градина. 
(5) Допълнителната подкрепа за личностно развитие включва:
 1. работа с дете по конкретен случай; 
2. психо-социална рехабилитация, рехабилитация на слуха и говора, зрителна рехабилитация, рехабилитация на комуникативните нарушения и при физически увреждания; 
3. осигуряване на достъпна архитектурна, обща и специализирана подкрепяща среда, технически средства, специализирано оборудване, дидактически материали, методики и специалисти;
 4. ресурсно подпомагане.
Чл. 143 (1) Допълнителната подкрепа за личностно развитие се реализира от детската градина чрез План за подкрепа по чл. 187, ал. 3 ЗПУО, изготвен за дете. 
(2) Родителят се запознава с Плана за подкрепа на детето, като му се предоставя копие от него при поискване. 
(3) Родителят е длъжен да оказва съдействие за изпълнението на Плана за подкрепа на детето.
Екип за подкрепа за личностно развитие
Чл. 144. Екипът за подкрепа за личностно развитие в детската градина се създава със заповед на директора за конкретно дете или ученик – със специални образователни потребности, в риск, с изявени дарби, с хронични заболявания, за всяка учебна година.

РАЗДЕЛ VІІI.  ДОКУМЕНТИ ЗА ДЕЙНОСТТА НА  ДГ „СВЕТА АННА“

Чл. 145 . Условията и редът за воденето и съхраняването на видовете документи; изискванията към формата и съдържанието на всеки от документите; условията и реда за водене на информационни регистри; документите, които се създават, обработват и съхраняват в електронен вид   в ДГ „Света Анна“ се определят с държавния образователен стандарт за информацията и документите за системата на предучилищното и училищното образование, приет с Наредба № 8 от 11.08.2016 г. на МОН за информацията и документите в системата на предучилищното и училищното образование .
Чл. 146. (1) Документите  в ДГ „Света Анна“ се издават, водят и съхраняват в електронен и/или хартиен вид.
               (2)  Организирането, обработването, експертизата, съхраняването и използването на документите на хартиен носител се извършва при спазване на Закона за Националния архивен фонд и Наредбата за реда и организирането, обработването, експертизата, съхраняването и използването на документите в учрежденските архиви на държавните и общинските институции.
               (3) Съхраняването на документите в електронен формат се извършва съгласно Наредбата за вътрешния оборот на електронни документи и документи на хартиен носител в администрациите.
Чл. 147. (1) Документите за дейността на ДГ „Света Анна“  се отнасят до административния и образователния процес в нея и отразяват информацията в модул „Документи за дейността на институцията“ от НЕИСПУО.
             (2) Документите за дейността на ДГ „Света Анна“  са: 
▫Ел. книга за решенията на педагогическия съвет и протоколите от заседанията - предназначена за вписване на решенията от заседанията на педагогическия съвет. Протоколът се води по време на заседанието от секретар, определен със заповед на Директора;
▫ Книга за регистриране заповедите на директора – предназначена за регистриране на заповедите, издадени от директора на детската градина;
▫ Книга за контролната дейност на директора – предназначена за регистриране на контролната дейност на директора;
▫ Книга за регистриране на проверките на контролните органи на Министерство на образованието и науката (МОН);
▫ Дневник за входяща/изходяща кореспонденция и класьори с кореспонденцията  - предназначен за регистриране на входяща и изходяща кореспонденция;
▫ Книга за регистриране на даренията и класьор със свидетелства за даренията към нея – предназначена е за  регистриране на даренията, постъпващи в детската градина;
▫ Свидетелство за дарение – детската градина самостоятелно определя графичното оформление и организира отпечатването му. Издава се в два еднообразни екземпляра – един за дарителя и един за класьора към книгата за регистриране на дарения;
▫ Летописна книга – предназначена е за регистриране и отразяване на важни събития и факти от историята и развитието на детската градина;
▫ Книга за заповедите за храна – предназначена за регистриране на заповедите на директора за броя на заприходените на столово хранене деца от детската градина. Книгата се води от директора и ежедневно се подписва и подпечатва с кръглия печат на детската градина;
▫ Електронен дневник на група  – предназначен е за водене на информация за образователната дейност в една група за една учебна година; попълва се от учителите в съответната група;
▫ Електронен дневник  на разно възрастовите групи ДГа, ДГб и ДГв в базите на детската градина за отразяване на  седмично разпределение за подгрупа ДГ   –  3-4 и 4-5 годишни деца. Попълва се от учителите на съответните разно възрастови групи;
▫Електронен дневник за дейности за подкрепа за личностно развитие - предназначен е за дейности в група (организационна педагогическа форма и индивидуални дейности за подкрепа за личностното развитие за учебната година);
▫ Книга за санитарното състояние и класьор към нея – предназначена за регистриране на контролната дейност на органите на РЗИ; води се от медицинската сестра;
▫ Тетрадка-дневник за регистриране на инциденти и прояви на агресия сред децата - води се от директора и се съхранява в кабинета на директора;
▫ Тетрадка-дневник със случаи и процедури за управление на информацията по интервенция на тормоза и насилието в ДГ „Света Анна“. Тетрадката-дневник се води от председателя на Координационния съвет в ДГ „Света Анна“ и се съхранява от него.
▫ Ел. удостоверение за задължително предучилищно образование - – номенклатурен номер 3-19 – удостоверява завършено предучилищно образование.
▫ Ел. удостоверение за преместване на дете от задължително предучилищно образование – номенклатурен номер 3-97.  Предназначено е за деца, посещавали подготвителна група в детската градина и преместващи се/записани  в в друга детска градина или подготвителен клас в училище;
▫  Сведение за организацията на дейността в детската градина (Списък - образец № 2) за текущата учебна година, изготвено и водено в електронен вид; подписано и предоставено по електронен път на МОН, РУО – Кюстендил и община Сапарева баня.
▫ Регистрационна книга за издадените удостоверения – предназначена за регистриране на оригинали на удостоверения за завършена подготвителна група; номенклатурен номер 3-78-А. Книгата се води от директора или длъжностно лице, определено със заповед на директора. Съхранява се в кабинета на директора.
▫ Детско портфолио, което се изготвя  и съхранява от учителите в електронен вид. 
Чл. 148. Задължителната документация на детската градина , нейното водене и съхраняване / кой я съхранява, попълване и място на съхранение/ се определя със заповед на директора.
Чл. 149. Необходимата документация за получаване, съхранение и изразходване на храната, инвентарната книга, книга за заповедите за храна и зачисленото им имущество води и съхранява от домакина на детската градина.
Чл. 150. Необходимата документация за служителите на ДГ, личните трудови досиета таксова книга, входяща и изходяща информация и др. се води  и съхранява от ЗАС.
Чл. 151. Необходимите документи за инструктаж по безопасност и хигиена на труда, протоколи и др. се водят от Групата за безопасни условия на труд в детската градина и съхраняват в папка класьор за целта 
Чл. 152. Заявления  за прием на деца в детската  градина  се завеждат в дневника за  входяща и изходяща  кореспонденция и  се съхраняват от ЗАС в класьор със заявленията и се описват в Регистър за прием на деца в ДГ „Света Анна“.
Чл. 153. Учителите водят, попълват електронен дневник на групата, детско портфолио, попълват в книга за заповедите за храна общия брой на заявените деца от групата и воденето им на храноден, и др. Документи, свързани с дейността на поверената им група /деца, имущество /. Носят административна и материална отговорност за коректността на попълнените данни.
Чл. 154. Здравната документация се води и съхранява от медицинската сестра.

    ПРЕХОДНИ И ЗАКЛЮЧИТЕЛНИ РАЗПОРЕДБИ. 
& 1. Директорът може да издава заповеди и наредби, с които да регламентира неуредени с този Правилник или с други нормативни актове въпроси.
& 2. Директорът запознава целия личния състав с писмения вид на Правилника срешу подпис. Копия от Правилника се съхраняват на видно място в детската градина  и задължителната документация на детската градина.
& 3. Правилникът  се предоставя  на вниманието на родителската общност на първата родителска среща за учебната година срещу подпис. Папка с копие от правилника се поставя на видно място в детската градина и пред кабинета на ЗАС. На родителите на ново постъпилите деца се предоставя срещу подпис в специална декларация за запознаване с него.
        Правилникът за дейността на ДГ „Света Анна” – град Сапарева баня  е разгледан и приет на заседание от Педагогически съвет, проведен  на ………….. г.                                                                               Правилникът влиза в сила от 15.09.2025 г.

